b'\n_START_ARTICLE_\nColectivizarea \xc3\xaen Uniunea Sovietic\xc4\x83\n_START_SECTION_\nAgricultura tradi\xc8\x9bional\xc4\x83\n_START_PARAGRAPH_\n\xc3\x8en Imperiul Rus, reforma lui Stol\xc3\xaepin a fost ini\xc8\x9biat\xc4\x83 pentru a asigur\xc4\x83 dezvoltarea capitalismului \xc3\xaen agricultur\xc4\x83, prin impulsionarea cre\xc4\x83rii unor ferme mari. Primul r\xc4\x83zboi mondial \xc8\x99i revolu\xc8\x9bia  a stopat acest proces \xc3\xaen Rusia. \xc3\x8en timpul revolu\xc8\x9biei, marile propriet\xc4\x83\xc8\x9bi agricole au fost confiscate de \xc8\x9b\xc4\x83rani \xc8\x99i \xc3\xaemp\xc4\x83r\xc8\x9bite \xc3\xaen conformitate cu sloganul la mod\xc4\x83 \xc3\xaen acele timpuri "P\xc4\x83m\xc3\xa2ntul \xe2\x80\x93 \xc8\x9b\xc4\x83ranilor!" P\xc4\x83m\xc3\xa2nturile confiscate de la marii latifundiari \xc8\x99i de la "chiaburi" produceau \xc3\xaenainte de revolu\xc8\x9bie aproximativ 70\xc2\xa0% din cerealele de pe pia\xc8\x9b\xc4\x83 care erau disponibile pentru export. \xc3\x8enainte de revolu\xc8\x9bie, \xc8\x9b\xc4\x83ranii de\xc8\x9bineau controlul a 2.100.000 km\xc2\xb2 de teren \xc3\xaemp\xc4\x83r\xc8\x9bite \xc3\xaen 16 milioane de propriet\xc4\x83\xc8\x9bi agricole. Dup\xc4\x83 revolu\xc8\x9bie p\xc3\xa2n\xc4\x83 la colectivizare, \xc8\x9b\xc4\x83ranii au avut controlul asupra 3.140.000 km\xc2\xb2 terenuri agricole \xc3\xaempar\xc8\x9bite \xc3\xaentre 25 de milioane de proprietari. \xc3\x8enainte de revolu\xc8\x9bie, \xc8\x9b\xc4\x83r\xc4\x83nii produceau 50% dintre recoltele de cereale \xc8\x99i consumau 60\xc2\xa0% din recolta total\xc4\x83. Dup\xc4\x83 revolu\xc8\x9bie propor\xc8\x9bia s-a schimbat la 85\xc2\xa0% produs \xe2\x80\x93  80\xc2\xa0% consumat. Acest rezultat a f\xc4\x83cut s\xc4\x83 apar\xc4\x83 unele cantit\xc4\x83\xc8\x9bi de cereale ce puteau fi v\xc3\xa2ndute pe pia\xc8\x9ba, inclusiv la export. _NEWLINE_De\xc8\x99i condi\xc8\x9biile variau pe vastul teritoriu rusesc, iar diferitele grupuri etnice aveau tradi\xc8\x9bii agricole diverse, exploatarea p\xc4\x83m\xc3\xa2ntului \xc3\xaen Rusia European\xc4\x83 \xc8\x99i \xc3\xaen Siberia se baza pe munca a unei mul\xc8\x9bimi de mici proprietari, care ori locuiau \xc3\xaen a\xc8\x99ez\xc4\x83ri izolate, hutoare, sau \xc3\xaen sate. Terenurile erau a\xc8\x99ezate \xc3\xaen f\xc3\xa2\xc8\x99ii separate de haturi \xc8\x99i erau lucrate cu ajutorul echipamentelor agricole trase de cai. \xc8\x9a\xc4\x83ranii boga\xc8\x9bi aveau 2 sau trei cai, 4 sau mai multe vaci \xc8\x99i munceau, uneori cu ajutorul muncitorilor sezonieri,  12 p\xc3\xa2n\xc4\x83 la 16 hectare. \xc8\x9a\xc4\x83ranii s\xc4\x83raci nu-\xc8\x99i puteau permite uneori nici m\xc4\x83car un cal.\n_START_SECTION_\nNevoile de alimente ale ora\xc8\x99elor\n_START_PARAGRAPH_\nPrimul r\xc4\x83zboi mondial, Revolu\xc8\x9bia din Octombrie \xc8\x99i r\xc4\x83zboiul civil care a urmat a dezorganizat produc\xc8\x9bia agricol\xc4\x83 \xc8\x99i distribuirea alimentelora \xc3\xaen Rusia. Datorit\xc4\x83 pr\xc4\x83bu\xc8\x99irii produc\xc8\x9biei industriale \xc8\x99i a sistemului monetar, \xc8\x9b\xc4\x83ranii erau pu\xc8\x9bin interesa\xc8\x9bi s\xc4\x83-\xc8\x99i v\xc3\xa2nd\xc4\x83 produsele. Ei aveau \xc3\xaencredere \xc3\xaen rubl\xc4\x83, cantit\xc4\x83\xc8\x9bile de alimente pentru v\xc3\xa2nzare fiind foarte reduse din acest motiv. \xc3\x8en timpul r\xc4\x83zboiului civil, autorit\xc4\x83\xc8\x9bile au pus \xc3\xaen practic\xc4\x83 politica comunismului de r\xc4\x83zboi. \xc3\x8en agricultur\xc4\x83 s-a apelat pe scar\xc4\x83 larg\xc4\x83 la rechizi\xc8\x9biile de alimente \xc3\xaen conformitate cu cotele (\xd0\xbf\xd1\x80\xd0\xbe\xd0\xb4\xd1\x80\xd0\xb0\xd0\xb7\xd0\xb2\xd0\xb5\xd1\x80\xd1\x81\xd1\x82\xd0\xba\xd0\xb0) stabilite de autorit\xc4\x83\xc8\x9bile bol\xc8\x99evice, membrii comunit\xc4\x83\xc8\x9bilor s\xc4\x83te\xc8\x99tii fiind uneori \xc8\x9binu\xc8\x9bi ostatici p\xc3\xa2n\xc4\x83 la livrarea \xc3\xaentregii cantit\xc4\x83\xc8\x9bi de produse cerute de stat. Noua Politic\xc4\x83 Economic\xc4\x83 (NEP) a \xc3\xaenlocuit rechizi\xc8\x9biile cu impozitele pe produsele alimentare (\xd0\xbf\xd1\x80\xd0\xbe\xd0\xb4\xd0\xbd\xd0\xb0\xd0\xbb\xd0\xbe\xd0\xb3). Aceasta a dus \xc3\xaens\xc4\x83 la \xc3\xaembun\xc4\x83t\xc4\x83\xc8\x9birea situa\xc8\x9biei materiale a p\xc4\x83turii capitaliste a \xc8\x9b\xc4\x83r\xc4\x83nimii \xc8\x99i anume a chiaburilor \xe2\x80\x93 culaci \xe2\x80\x93 ceea ce era inacceptabil pentru comuni\xc8\x99ti.\n_START_SECTION_\nCriza din 1928\n_START_PARAGRAPH_\nConducerea bol\xc8\x99evic\xc4\x83 a identificat greut\xc4\x83\xc8\x9bi \xc3\xaen aprovizionarea cu cereale la \xc3\xaenceputul anului 1928 (care implica recolta anului 1927), apreciind c\xc4\x83 ar exista o criz\xc4\x83 \xc3\xaen agricultur\xc4\x83. Stalin a dat vina pe chiaburi, pe care-i acuza c\xc4\x83 ar fi sabotat colectarea cerealelor. Planul de colectare a cerealelor la pre\xc8\x9bul stabilit de stat nu a fost \xc3\xaendeplinit cu aproximativ cu 2 milioane de tone. Recolta a fost bun\xc4\x83, dar a fost stocat\xc4\x83 \xc3\xaen hambare. Politburo a refuzat s\xc4\x83 ridice pre\xc8\x9bul de achizi\xc8\x9bie, \xc3\xaen loc de aceasta dispun\xc3\xa2nd confiscarea a 2,5 milioane tone de cereale._NEWLINE_Confisc\xc4\x83rile de alimente au descurajat \xc8\x9b\xc4\x83ranii s\xc4\x83 mai cultive p\xc4\x83m\xc3\xa2ntul, iar \xc3\xaen 1928 s-au recoltat \xc8\x99i mai pu\xc8\x9bine cereale dec\xc3\xa2t cu un an \xc3\xaenainte, \xc8\x99i s-a recurs din nou la m\xc4\x83suri de rechizi\xc8\x9bionare. \xc3\x8en 1929 mi\xc8\x99carea de rezisten\xc8\x9b\xc4\x83 a \xc8\x9b\xc4\x83ranilor a devenit general\xc4\x83, au ap\xc4\x83rut revolte, alimentele au \xc3\xaenceput s\xc4\x83 fie ascunse, \xc3\xaengropate sau v\xc3\xa2ndute \xc3\xaen loc s\xc4\x83 fie predate. Atunci c\xc3\xa2nd nu mai puteau ascunde sau nu mai puteau sc\xc4\x83pa de recolte sau furaje, acestea erau arse sau aruncate \xc3\xaen r\xc3\xa2uri._NEWLINE_Comitetul Central a hot\xc4\x83r\xc3\xa2t \xc3\xaen noiembrie 1929 s\xc4\x83 \xc3\xaenceap\xc4\x83 un program na\xc8\x9bional de colectivizare. Colectivizarea era un proces \xc3\xaencurajat \xc3\xaenc\xc4\x83 din timpul revolu\xc8\x9biei, dar numai 2% dintre gospod\xc4\x83rii erau cuprinse \xc3\xaen acest sistem p\xc3\xa2n\xc4\x83 \xc3\xaen 1928. Situa\xc8\x9bia raportat\xc4\x83 plenului de c\xc4\x83tre Stalin \xc8\x99i Molotov a fost denaturat\xc4\x83, fiind prezentat\xc4\x83 \xc3\xaen mod exagerat dorin\xc8\x9ba \xc8\x9b\xc4\x83ranilor de a se organiza \xc3\xaen colhozuri, p\xc3\xa2n\xc4\x83 \xc3\xaen noiembrie 1929 reu\xc8\x99indu-se o colectivizare voluntar\xc4\x83 a aproximativ 7,6\xc2\xa0% dintre gospod\xc4\x83rii. _NEWLINE_Stalin a declarat: "\xc8\x9aara noastr\xc4\x83 va reu\xc8\x99i, \xc3\xaen cam trei ani, s\xc4\x83 devin\xc4\x83 una dintre cele mai mari produc\xc4\x83toare de cereale, dac\xc4\x83 nu chiar cea mai mare, din \xc3\xaentreaga lume." Observatori de mai t\xc3\xa2rziu au ajuns la concluzia c\xc4\x83 aceast\xc4\x83 criz\xc4\x83 putea fi evitat\xc4\x83 printr-o politic\xc4\x83 de pre\xc8\x9buri corect\xc4\x83, prin instituirea unui mecanism de pia\xc8\x9b\xc4\x83 \xc8\x99i prin cre\xc8\x99terea productivit\xc4\x83\xc8\x9bii \xc3\xaen micile ferme existente.\n_START_SECTION_\nScopuri ale colectiviz\xc4\x83rii\n_START_PARAGRAPH_\nColectivizarea a c\xc4\x83utat s\xc4\x83 modernizeze agricultura sovietic\xc4\x83, s\xc4\x83 consolideze marile propriet\xc4\x83\xc8\x9bi agricole formate din parcele care puteau fi exploatate cu ajutorul utilajelor moderne \xc8\x99i a ultimelor metode \xc8\x99tiin\xc8\x9bifice. De fapt, tractorul american model Ford (numit "\xd0\xa4\xd0\xbe\xd1\x80\xd0\xb4\xd0\xb7\xd0\xbe\xd0\xbd" \xc3\xaen limba rus\xc4\x83) a fost cea mai bun\xc4\x83 arm\xc4\x83 propagandistic\xc4\x83 \xc3\xaen favoarea colectiviz\xc4\x83rii. Partidul Comunist, care a adoptat un plan \xc3\xaen 1929, a prev\xc4\x83zut o cre\xc8\x99tere de 200\xc2\xa0% a produc\xc8\x9biei industriale \xc8\x99i una de 50\xc2\xa0% a celei agricole. _NEWLINE_Aveau s\xc4\x83 fie atinse \xc8\x99i scopuri ideologice \xc8\x99i sociale prin mobilizarea \xc8\x9b\xc4\x83ranilor \xc3\xaen intreprinderi economice cooperatiste, iar, pe plan secundar, aveau s\xc4\x83 fie asigurate \xc8\x99i servicii sociale pentru popula\xc8\x9bie. _NEWLINE_S-a sperat c\xc4\x83 procesul colectiviz\xc4\x83rii va fi finalizat prin ac\xc8\x9biuni voluntare. Atunci c\xc3\xa2nd s-a dovedit c\xc4\x83 colectivizarea nu a putut atrage num\xc4\x83rul mare de \xc8\x9b\xc4\x83rani la care se spera, guvernul a ales calea \xc3\xaendeplinirii for\xc8\x9bate a planului.  _NEWLINE_Date fiind sarcinile primului plan cincinal, statul a trecut la un control al agriculturii \xc8\x99i mai intens, sper\xc3\xa2nd ca astfel s\xc4\x83 ob\xc8\x9bin\xc4\x83 alimente pentru ora\xc8\x99ele \xc3\xaen continu\xc4\x83 expansiune c\xc3\xa2t  \xc8\x99i pentru export, de unde avea s\xc4\x83 vin\xc4\x83 valuta str\xc4\x83in\xc4\x83  necesar\xc4\x83 pentru importul de tehnologie at\xc3\xa2t de necesar\xc4\x83 pentru dezvoltarea industriei grele.\n_START_SECTION_\nAsia Central\xc4\x83 \xc8\x99i Kazahstan\n_START_PARAGRAPH_\n\xc3\x8en zonele \xc3\xaen care cea mai important\xc4\x83 activitate agricol\xc4\x83 a nomazilor era cre\xc8\x99terea animalelor, colectivizarea s-a lovit de rezisten\xc8\x9ba hot\xc4\x83r\xc3\xa2t\xc4\x83 a de\xc8\x9bin\xc4\x83torilor de turme, rezultatul fiind o sc\xc4\x83dere masiv\xc4\x83 a num\xc4\x83rului de animale \xc8\x99i confiscarea celor r\xc4\x83mase \xc3\xaen via\xc8\x9b\xc4\x83. \xc8\x98eptelul  a sc\xc4\x83zut \xc3\xaen Kazahstan de la 7 milioane de capete de vite la 1,6 milioane \xc8\x99i de la 22 de milioane de capete de ovine  la 1,7 milioane. Restric\xc8\x9biile impuse migra\xc8\x9biei s-au dovedit ineficiente, o jumate de milion de nomazi fugind \xc3\xaen alte regiuni din Asia Central\xc4\x83 \xc8\x99i 1,5 milioane c\xc4\x83ut\xc3\xa2ndu-\xc8\x99i sc\xc4\x83parea \xc3\xaen China. Dintre cei r\xc4\x83m\xc8\x99i, aproximativ un milion au murit \xc3\xaen timpul foametei care a urmat. \xc3\x8en Mongolia, tar\xc4\x83 dependent\xc4\x83 de URSS, unde s-a \xc3\xaencercat s\xc4\x83 se aplice modelul sovietic, \xc3\xaencerc\xc4\x83rile de colectivizare au fost abandonate dup\xc4\x83 pierderea a aproximativ 8 milioane de capete de animale.\n_START_SECTION_\nUcraina\n_START_PARAGRAPH_\nCei mai mul\xc8\x9bi istorici sunt de acord c\xc4\x83 disfunc\xc8\x9bionalit\xc4\x83\xc8\x9bile create de colectivizare \xc8\x99i rezisten\xc8\x9ba \xc8\x9b\xc4\x83ranilor au \xc3\xaenr\xc4\x83ut\xc4\x83\xc8\x9bit condi\xc8\x9biile de via\xc8\x9b\xc4\x83 pe timpul Marii Foamete din 1932 \xe2\x80\x93 1933 \xc3\xaen special \xc3\xaen Ucraina, o regiune renumit\xc4\x83 pentru p\xc4\x83m\xc3\xa2nturile de bun\xc4\x83 calitate. Aceast\xc4\x83 perioad\xc4\x83 are un nume special \xc3\xaen istoriografia ucrainean\xc4\x83: Holodomor.  Dac\xc4\x83 \xc3\xaentr-o alt\xc4\x83 perioad\xc4\x83 de foamete, cea din 1921 \xe2\x80\x93 1923, au fost ini\xc8\x9biate numeroase campanii de str\xc3\xa2ngere a banilor \xc8\x99i de produse alimentare pentru ajutorul celor afla\xc8\x9bi \xc3\xaen zonele afectateac\xc8\x9biuni interne dar \xc8\x99i interna\xc8\x9bionale, nu s-a f\xc4\x83cut nimic similar \xc3\xaen perioada secetei din 1932 \xe2\x80\x93 1933, \xc3\xaen principal datorit\xc4\x83 cenzurii guvernamentale. Mai mult dec\xc3\xa2t at\xc3\xa2t, plecarea popula\xc8\x9biei din zonele afectate a fost restric\xc8\x9bionat\xc4\x83. _NEWLINE_Aproximativ 40 de milioane de oameni au fost afecta\xc8\x9bi de criza de alimente, inclusiv \xc3\xaen zonele adiacente Moscovei, rata mortalit\xc4\x83\xc8\x9bii cresc\xc3\xa2nd cu 50\xc2\xa0%. Totu\xc8\x99i, centrul zonei de foamete a fost Ucraina \xc8\x99i regiunile \xc3\xaenconjur\xc4\x83toare: regiunea fluvului Don, Kuban, Caucazul de nord \xc8\x99i Kazahstan. Satele au fost afectate mai mult dec\xc3\xa2t ora\xc8\x99ele, dar \xc8\x99i \xc3\xaen ora\xc8\x99e au fost numeroase victime: 120.000 de oameni au murit \xc3\xaen Harkov, 40.000 \xc3\xaen Krasnodar \xc8\x99i 20.000 \xc3\xaen Stavropol. _NEWLINE_Cel pu\xc8\x9bin 4 milioane de oameni au murit \xc3\xaen timpul Marii Foamete din Ucraina. Mul\xc8\x9bi istorici au caracterizat acest fapt drept "un genocid \xc3\xaempotriva ucrainenilor". Vina pentru ne\xc3\xaendeplinirea planurilor de achizi\xc8\x9bii a fost aruncat\xc4\x83 pe seama chiaburilor \xc8\x99i a "elementelor na\xc8\x9bionaliste burgheze", lu\xc3\xa2indu-se imediat m\xc4\x83suri de epurare a conducerii ucrainiene a partidului comunist \xc8\x99i a intelectualilor ucraineni. _NEWLINE_Presa sovitic\xc4\x83 nu a publicat nimic despre aceast\xc4\x83 mare foamete. \xc3\x8ens\xc4\x83, jurnali\xc8\x99tii britanici Malcolm Muggeridge #1  \xc8\x99i Gareth Jones #2 care au c\xc4\x83l\xc4\x83torit separat \xc3\xaen Caucazul de nord \xc8\x99i \xc3\xaen Ucraina au fost martori oculari ai foametei \xc3\xaen mas\xc4\x83 \xc8\x99i ai terorii. Muggerredge a scis \xc3\xaen jurnalul s\xc4\x83u: "Orice a\xc8\x99 putea face sau scrie \xc3\xaen viitor, nu trebuie nicoadat\xc4\x83 s\xc4\x83 pretind c\xc4\x83 nu am v\xc4\x83zut aceste lucruri. Ideile vor veni \xc8\x99i vor trece, dar asta este mai mult dec\xc3\xa2t o idee. Sunt \xc8\x9b\xc4\x83ranii \xc3\xaengenunchia\xc8\x9bi \xc3\xaen z\xc4\x83pad\xc4\x83 care cer\xc8\x99eau p\xc3\xa2ine. "  Reportajele lor au fost aspru criticate de guvernul sovietic \xc8\x99i de jurnali\xc8\x99tii occidentali care \xc8\x99edeau \xc3\xaen Moscova \xc8\x99i care-\xc8\x99i bazau articolele pe propaganda oficial\xc4\x83 sovietic\xc4\x83, (\xc3\xaen special corespondentul din Moscova al ziarului The New York Times, Walter Duranty). Guvernul italian a primit informa\xc8\x9bii demne de \xc3\xaencredere despre foamete prin intermediul rapoartelor diplomatice din Harkov, Odessa \xc8\x99i Novorossiisk, dar nu a dat publicit\xc4\x83\xc8\x9bii aceste informa\xc8\x9bii. _NEWLINE_Num\xc4\x83rul de victime continu\xc4\x83 s\xc4\x83 fie un subiect controversat, fiind estimat la 6 milioane \xc3\xaen c\xc4\x83r\xc8\x9bile unor istorici precum ar fi Robert Conquest sau Nicolas Werth._NEWLINE_\xc3\x8en 1983, Serghei Maksudov, un demograf rus, compar\xc3\xa2nd rezultatele recens\xc4\x83mintelor \xc8\x99i lu\xc3\xa2nd \xc3\xaen considera\xc8\x9bie \xc8\x99i migra\xc8\x9bia, a estimat c\xc4\x83 au fot nu mai pu\xc8\x9bin de 4,5 milioane de mor\xc8\x9bi din condi\xc8\x9bii nenaturale \xc3\xaen Ucraina \xc3\xaentre 1927 \xc8\x99i 1938, (datorit\xc4\x83 colectiviz\xc4\x83rii, dechiaburirii \xc8\x99i epur\xc4\x83rilor). _NEWLINE_Unii comuni\xc8\x99ti cum ar fi Jeff Coplon sau Ludo Martens au socotit cifre mai modeste, \xc3\xaentre c\xc3\xa2teva sute de mii \xc8\x99i dou\xc4\x83 milioane de mor\xc8\x9bi._NEWLINE_Aceste incertitudini \xc3\xaen leg\xc4\x83tur\xc4\x83 cu num\xc4\x83rul total de victime datorate colectiviz\xc4\x83rii sunt reflectate \xc3\xaen cuvintele lui Nikita Hru\xc8\x99ciov: "Poate c\xc4\x83 nu vom \xc8\x99ti niciodat\xc4\x83 c\xc3\xa2\xc8\x9bi oameni au pierit ca rezultat direct al colectiviz\xc4\x83rii, sau ca rezultat indirect al dorin\xc8\x9bei arz\xc4\x83toare a lui Stalin s\xc4\x83 arunce vina pentru e\xc8\x99ecul s\xc4\x83u \xc3\xaen sarcina altora. "\n_START_SECTION_\nGlasnostul \xc8\x99i independen\xc8\x9ba Ucrainei\n_START_PARAGRAPH_\nOdat\xc4\x83 cu \xc3\xaenceperea glasnostului, Marea Foamete a devenit un subiect general de discu\xc8\x9bie \xc3\xaen Ucraina, dup\xc4\x83 o lung\xc4\x83 perioad\xc4\x83 de interzicere a lui de c\xc4\x83tre autorit\xc4\x83\xc8\x9bile sovietice. Mi\xc8\x99carea Poporului din Ucraina \xe2\x80\x93 Rukh \xc8\x99i conduc\xc4\x83torul acesteia Mihailo Boici\xc8\x99in au ini\xc8\x9biat o serie de ac\xc8\x9biuni, inclusiv o comemeorare a ceea ce ei au denumit "genocidul", \xc3\xaen satul Targon. S-a construit o tribun\xc4\x83 peste locul de \xc3\xaengrop\xc4\x83ciune a unora dintre victimile foametei. Dup\xc4\x83 consultarea b\xc4\x83tr\xc3\xa2nilor, s-a f\xc4\x83cut o list\xc4\x83 a 360 de victime, list\xc4\x83 care a fost publicat\xc4\x83 \xc3\xaen ziarul Literaturnaya Ukraina, s-a \xc8\x9binut o slujb\xc4\x83 religioas\xc4\x83 care a atras aten\xc8\x9bia na\xc8\x9biunii \xc8\x99i care a \xc3\xaent\xc4\x83rit mi\xc8\x99carea de independen\xc8\x9b\xc4\x83. _NEWLINE_\xc3\x8en 1998, a patra s\xc3\xa2mb\xc4\x83ta a lunii noiembrie a fost decretat\xc4\x83 Ziua na\xc8\x9bional\xc4\x83 pentru pomenirea victimelor foametei \xc3\xaen Ucraina. Monumentul Foametei din Pia\xc8\x9ba Mihailivski din Kiev comemoreaz\xc4\x83 victimele Marii Foamete.'